
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2566 

11 Οκτωβρίου 2013 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Παροχή της εγγύησης του Ελληνικού Δημοσίου στην 


ΕΤΕπ για δανεισμό του ΟΣΚ ποσού 50 εκατ €.... 1 

Απαγόρευση εμπορίας στην ελληνική επικράτεια 
σπόρων προς σπορά υβριδίων αραβοσίτου που 

φέρουν τη γενετική τροποποίηση ΜΟΝ810». 2 

Δικαιολογητικά για επιστροφή εισφορών για εξαγω¬ 
γές φαρμάκων από φαρμακαποθήκες. 3 

Κατάργηση του Ν.Π.Δ.Δ «Πολιτιστικός Οργανισμός 
Δήμου Ιθάκης «Ο ΦΗΜΙΟΣ». 4 


ΑΠΟΦΑΣΕΙ Σ 

Αριθμ. 2/22878/0025 (1) 


Παροχή της εγγύησης του Ελληνικού Δημοσίου στην 
ΕΤΕπ για δανεισμό του ΟΣΚ ποσού 50 εκατ €. 

Η ΔΙΥΠΟΥΡΓΙΚΗ ΕΠΙΤΡΟΠΗ 
ΔΗΜΟΣΙΩΝ ΕΠΙΧΕΙΡΗΣΕΩΝ ΚΑΙ ΟΡΓΑΝΙΣΜΩΝ 

Έχοντας υπόψη: 

1. Τις διατάξεις: 

ί. Της παρ. 7 του άρθρου 33 του Ν. 3697/2008 «Ενί¬ 
σχυση της διαφάνειας του Κρατικού Προϋπολογισμού, 
έλεγχος των δημοσίων δαπανών, μέτρα φορολογικής 
δικαιοσύνης και άλλες διατάξεις (ΦΕΚ 194/Α/2008). 

ϋ. Των άρθρων 10 παρ. 3 και 11 του Ν. 3429/05 «Δημόσιες 
Επιχειρήσεις και Οργανισμοί (ΔΕΚΟ)» (ΦΕΚ 314/Α/2005), 
όπως ισχύουν. 

μι. Της παραγράφου 2 του άρθρου έκτου του 
Ν. 4079/2012 (ΦΕΚ 180/Α/2012). 

ίν. Του Ν. 2628/1998 «Σύσταση νομικού προσώπου δη¬ 
μοσίου δικαίου με την επωνυμία Οργανισμός Διαχεί¬ 
ρισης Δημοσίου Χρέους (ΟΔΔΗΧ) και άλλες διατάξεις 
(ΦΕΚ 151/Α/1998). 

ν. Του άρθρου του Π.Δ. 63/2005 «Κωδικοποίηση της 
νομοθεσίας για την Κυβέρνηση και τα Κυβερνητικά Όρ¬ 
γανα» (ΦΕΚ 98/Α/2005). 

νί. Της υπ’ αριθμ. 16736/ΕΓΔΕΚΟ2579/2009 Υπουργικής 
Απόφασης με θέμα: «Διαδικασία λήψης δανείων με την 
εγγύηση του Ελληνικού Δημοσίου από τις Δημόσιες 
Επιχειρήσεις του Κεφαλαίου Α' του Ν. 3429/2005» (ΦΕΚ 
588/Β/2009), όπως ισχύει. 


2. Το υπ’ αριθμ. ΕΓ12.00/9007/22-7-13 έγγραφο της 
εταιρείας «Οργανισμός Σχολικών Κτιρίων Α.Ε.» (ΟΣΚ). 

3. Το υπ’ αριθμ 663/20-2-13 έγγραφο του Γενικού Γραμ- 
ματέα Δημοσίων Έργων. 

4. Την υπ’ αριθμ. 31.331/4-12-12 Δανειακή Σύμβαση 
(Ρίπαποθ ΟοπίΓαοΙ) μεταξύ του ΟΣΚ και της ΕΤΕπ. 

5. Την υπ’ αριθμ. 62/541η/19-6-13 Απόφαση του Διοικη¬ 
τικού Συμβουλίου του ΟΣΚ. 

6. Το από 22/2/13 β-πιαίΙ της Ευρωπαϊκής Επιτροπής. 

7. Τα Πρακτικά της αριθμ. 2/7-10-13 Εξαμελούς Επι¬ 
τροπής της υπ’ αριθμ. 16736/ΕΓΔΕΚΟ2579/2009 Κοινής 
Υπουργικής Απόφασης (ΦΕΚ 588/Β/2009) όπως ισχύει. 

8. Την από 7/10/13 εισήγηση της Γ ενικής Γ ραμματέως 
Δημοσιονομικής Πολιτικής με θέμα την παροχή της εγ¬ 
γύησης του Ελληνικού Δημοσίου για δανεισμό του ΟΣΚ 
ποσού 50 εκατ. € από την ΕΤΕπ. 

9. Από τις διατάξεις της παρούσας απόφασης ενδέχε¬ 
ται να προκληθεί δαπάνη, σε περίπτωση κατάπτωσης 
της εγγύησης, το ακριβές ύψος της οποίας δεν μπορεί 
να προσδιοριστεί. Ενδέχεται να ανέλθει στο ποσό των 
50.000.000,00 €, πλέον των προβλεπόμενων από τους 
όρους του οικείου δανείου τόκων και πάσης φύσεως 
επιβαρύνσεων, αποφασίζουμε: 

Την παροχή της εγγύησης του Ελληνικού Δημοσίου 
προς την Ευρωπαϊκή Τράπεζα Επενδύσεων (ΕΤΕπ) για 
την κάλυψη δανείου του Οργανισμού Σχολικών Κτιρίων 
Α.Ε. (ΟΣΚ) ποσού 50 εκατομμυρίων ευρώ (€) με σκοπό 
τη χρηματοδότηση του έργου «Ελληνική Παιδεία ΙΙΙ-Β» 
(Δανειακή Σύμβαση αριθμ. 31.331 της 4/12/12). 

Επί του ανωτέρω ποσού δανείου για το οποίο παρέ¬ 
χεται η εγγύηση του Ελληνικού Δημοσίου καθορίζεται 
υπέρ αυτού προμήθεια 1%. Περαιτέρω ασφάλειες δεν 
επιβάλλονται. 

Εξουσιοδοτείται ο Υπουργός Οικονομικών για την έκ¬ 
δοση της απόφασης εγγύησης, σύμφωνα με τα ανωτέρω. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2013 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΑΝΑΠΤΥΞΗΣ ΚΑΙ ΑΝΤΑΓΩΝΙΣΤΙΚΟΤΗΤΑΣ, 

ΙΩΑΝΝΗΣ ΣΤΟΥΡΝΑΡΑΣ ΚΩΝ/ΝΟΣ ΧΑΤΖΗΔΑΚΗΣ 

ΠΑΙΔΕΙΑΣ ΕΡΓΑΣΙΑΣ, ΚΟΙΝΩΝΙΚΗΣ 

ΚΑΙ ΘΡΗΣΚΕΥΜΑΤΩΝ ΑΣΦΑΛΙΣΗΣ ΚΑΙ ΠΡΟΝΟΙΑΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ ΙΩΑΝΝΗΣ ΒΡΟΥΤΣΗΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

ΜΙΧΑΗΛ ΧΡΥΣΟΧΟΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 9769/121592 (2) 

Απαγόρευση εμπορίας στην ελληνική επικράτεια σπό¬ 
ρων προς σπορά υβριδίων αραβοσίτου που φέρουν 
τη γενετική τροποποίηση ΜΟΝ810». 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις 

α) Του άρθρου 16 του ν. 1564/1985 «Οργάνωση παραγω¬ 
γής και εμπορίας του πολλαπλασιαστικού υλικού φυτικών 
ειδών» (Α' 164), όπως τροποποιήθηκε με την παρ. 10 του 
άρθρου 2 του ν. 2040/1992 «Ρύθμιση θεμάτων αρμοδι¬ 
ότητας Υπουργείου Γεωργίας και νομικών προσώπων 
εποπτείας του και άλλες διατάξεις» (Α' 70) και συμπλη¬ 
ρώθηκε με το άρθρο 5 του ν. 2325/1995 «Τροποποίηση 
διατάξεων του ν. 1564/1985 και άλλες διατάξεις» (Α' 153). 

β) Του ν. 1650/1986, «Για την προστασία του περιβάλ¬ 
λοντος» (Α' 160), όπως ισχύει. 

γ) Του άρθρου 17 της αριθ. 341561/2645/25-2-2000 κοι¬ 
νής υπουργικής απόφασης του Υπουργού Εθνικής Οικο¬ 
νομίας και του Υφυπουργού Γεωργίας «Γενικός Τεχνικός 
Κανονισμός Αποδοχής Ποικιλιών Καλλιεργούμενων Γε- 
ωργικών Ειδών» (Β'443). 

δ) του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, όπως τέθηκε σε 
ισχύ με το άρθρο πρώτο του π.δ. 63/2005 «Κωδικοποίηση 
της Νομοθεσίας για την Κυβέρνηση και τα Κυβερνητικά 
όργανα» (Α' 98). 

2. Το π.δ. 86/2012 «Διορισμός Υπουργών, Αναπληρωτών 
Υπουργών και Υφυπουργών» (Α' 141). 

3. Την υπ’ αριθ. Υ44/5.7.2012 απόφαση του Πρωθυπουρ¬ 
γού «Ανάθεση αρμοδιοτήτων στον Αναπληρωτή Υπουρ¬ 
γό Αγροτικής Ανάπτυξης και Τροφίμων Χαρακόπουλο 
Μάξιμο» (Β' 2094). 

4. Τον Καν.(ΕΚ) 178/2002 του Ευρωπαϊκού Κοινοβουλίου 
και του Συμβουλίου «για τον καθορισμό των γενικών 
αρχών και απαιτήσεων της νομοθεσίας για τα τρόφιμα, 
για την ίδρυση της Ευρωπαϊκής Αρχής για την Ασφά¬ 
λεια των Τροφίμων και τον καθορισμό διαδικασιών σε 
θέματα ασφαλείας των τροφίμων. 

5. Την υπ’ αριθμ. 98/294/ΕΚ απόφαση της Επιτροπής 
της 22ας Απριλίου 1998 «για τη διάθεση στην αγορά 
γενετικώς τροποποιημένου αραβοσίτου (Ζοα πιαγε Ε. 
σειρά ΜΟΝ 810) σύμφωνα με την οδηγία 90/220/ΕΟΚ 
του Συμβουλίου» (ΕΕ ί_131). 

6. Την από 02/10/2013 εισήγηση του Γ ραφείου Προϊόντων 
Βιοτεχνολογίας της Δ/νσης Εισροών Φυτικής Παραγω¬ 
γής του Υπουργείου Αγροτικής Ανάπτυξης και Τροφίμων 
προς τον Υπουργό Αγροτικής Ανάπτυξης και Τροφίμων, 
σύμφωνα με την οποία κρίνεται αναγκαία η απαγόρευση 
εμπορίας σπόρων προς σπορά όλων των υβριδίων αρα¬ 
βοσίτου που φέρουν τη γενετική τροποποίηση ΜΟΝ810, 
προκειμένου να αποφευχθεί άμεσος κίνδυνος για το πε¬ 
ριβάλλον και ενδεχομένως για την ανθρώπινη υγεία, μέχρι 
να αποδειχθεί ότι δεν υπάρχουν τέτοιοι κίνδυνοι. 

7. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Άρθρο 1 

Απαγορεύεται στην ελληνική επικράτεια, από τη δημο¬ 
σίευση της παρούσας και μέχρι την οριστική απόφαση 


της Ευρωπαϊκής Επιτροπής, η εμπορία σπόρων προς 
σπορά όλων των υβριδίων αραβοσίτου που φέρουν τη 
γενετική τροποποίηση ΜΟΝ810 και είναι εγγεγραμμένα 
στον «Κοινό Κατάλογο των Ποικιλιών των Ειδών των 
Γ εωργικών Φυτών» της Ευρωπαϊκής Ένωσης, όπως κάθε 
φορά ισχύει, φέροντα τη σήμανση Νο 34 των πινάκων. 

Άρθρο 2 

Από την έναρξη ισχύος της παρούσας καταργείται 
η υπ’ αριθμ. 168437/7-9-2011 απόφαση του Υπουργού 
Αγροτικής Ανάπτυξης και Τροφίμων (Β' 2241). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2013 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΜΑΞΙΜΟΣ ΧΑΡΑΚΟΠΟΥΛΟΣ 
-♦- 

Αριθμ. αποφ. 6β (3) 

Δικαιολογητικά για επιστροφή εισφορών για εξαγω¬ 
γές φαρμάκων από φαρμακαποθήκες. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΠΑΝΕΛΛΗΝΙΟΥ 
ΦΑΡΜΑΚΕΥΤΙΚΟΥ ΣΥΛΛΟΓΟΥ 

Έχοντας υπόψη τις διατάξεις: 
α. Της υπ’ αριθμ. Α6δ/2041/24.2.1987 υπουργικής απο- 
φάσεως «Ορισμός πόρου Πανελληνίου Φαρμακευτικού 
Συλλόγου» (ΦΕΚ Β 154/1987) με την οποία ορίζεται ο 
πόρος του Πανελληνίου Φαρμακευτικού Συλλόγου σε 
ποσοστό επί των τιμολογίων των πωλούμενων αποκλει¬ 
στικούς στα μέλη των ανά το Κράτος Φαρμακευτικών 
Συλλόγων από τις Φαρμακευτικές Βιομηχανίες, τους 
αντιπροσώπους Φαρμακευτικών Οίκων του Εξωτερικού 
και τους φαρμακαποθηκαρίους. 

β. Του άρθρου 152 του Ν. 2071/1992 «Εκσυγχρονισμός 
και οργάνωση Συστήματος Υγείας» (ΦΕΚ Α 123) με το 
οποίο ορίζεται ότι εκ του εισπραττόμενου πόρου του 
ΠΦΣ το 80% διατίθεται υπέρ του ΚΑΕΦ και το υπόλοιπο 
για την κάλυψη των λειτουργικών αναγκών του ΠΦΣ. 

γ. Της παρ. 7 του άρθρου 11 της υπ’ αριθμόν 
57408/14.6.2013 (ΦΕΚ Β' 1446/2013) αποφάσεως του Ανα¬ 
πληρωτή Υπουργού Υγείας, δυνάμει της οποίας ορίζεται 
ότι «7. Οι παρασκευαστές, συσκευαστές και εισαγωγείς 
φαρμάκων υποχρεούνται για τις πωλήσεις τους προς 
φαρμακαποθήκες και φαρμακεία, να παρακρατούν την 
εισφορά υπέρ του Πανελλήνιου Φαρμακευτικού Συλλό¬ 
γου (4 τοις χιλίοις επί της χονδρικής τιμής πωλήσεως). 
Η εισφορά υπέρ ΠΦΣ εισπράττεται και αποδίδεται σε 
αυτόν μέσω του ΤΣΑΥ. Οι φαρμακαποθήκες θα παρα¬ 
κρατούν αντίστοιχα την εισφορά από τους φαρμακο¬ 
ποιούς. Για εξαγωγές φαρμάκων από φαρμακαποθήκες, 
το ποσό της εισφοράς που αντιστοιχεί σε αυτές (και το 
οποίο έχει ήδη παρακρατηθεί από τις φαρμακευτικές 
επιχειρήσεις) θα επιστρέφεται στις φαρμακαποθήκες 
με την ίδια διαδικασία που επιστρέφονται οι λοιπές 
υπέρ τρίτων κρατήσεις σε ανάλογες περιπτώσεις. Το 
ποσοστό αυτό βαρύνει αποκλειστικά τους αγοραστές 
φαρμακοποιούς που διατηρούν σε λειτουργία φαρμα¬ 
κείο και εισπράττεται και αποδίδεται στον Πανελλήνιο 
Φαρμακευτικό Σύλλογο από τους ανωτέρω πωλητές 
εκδότες των τιμολογίων. Τα απαιτούμενα δικαιολογη- 
τικά για την επιστροφή του πόρου εξειδικεύονται με 

απόφαση του Διοικητικού Συμβουλίου του Π.Φ.Σ. και θα 
είναι τα ίδια με αυτά που υποβάλλονται εις τις Α.Ο.Υ. για 
την επιστροφή του ΦΠΑ των εξαγωγών βάσει της εκά- 
στοτε ισχύουσας νομοθεσίας. Οι αιτήσεις επιστροφής 
του πόρου με τα απαραίτητα δικαιολογητικά από τις 
φαρμακαποθήκες θα υποβάλλονται προς τον Πανελλή¬ 
νιο Φαρμακευτικό Σύλλογο το αργότερο έως το τέλος 
του 5ου μήνα από τη λήξη του εξαμήνου που αφορούν. 
Ειδικότερα για τις εξαγωγές του α' εξαμήνου κάθε έτους 
η αίτηση θα υποβάλλεται το αργότερο έως την 30η 
Νοεμβρίου του τρέχοντος έτους, για δε τις εξαγωγές 
του β' εξαμήνου κάθε έτους η αίτηση θα υποβάλλεται 
το αργότερο έως την 31η Μάίου του επόμενου έτους. 
Προκειμένου να κριθεί το εμπρόθεσμο των αιτήσεων 
για επιστροφή του 0,4% ως αφετηρία θα λαμβάνεται η 
ημερομηνία που αναφέρεται στα φορτωτικά έγγραφα, 
τα οποία αποδεικνύουν την αποστολή των φαρμάκων 
στο άλλο κράτος. Η εκκαθάριση και επιστροφή των 
παρακρατηθέντων εισφορών θα γίνεται εντός έξι (6) 
μηνών από την ημερομηνία εμπρόθεσμης υποβολής της 
αιτήσεως και των νόμιμων δικαιολογητικών.» 

δ. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού και του Προϋπολογισμού του Πανελ¬ 
ληνίου Φαρμακευτικού Συλλόγου, αποφασίζει: 

1. Τα απαιτούμενα για την επιστροφή του πόρου δικαι- 
ολογητικά θα είναι τα ίδια με αυτά που υποβάλλονται 
εις τις ΔΟΥ για την επιστροφή του ΦΠΑ των εξαγωγών 
και συνίστανται εις τα εξής: 

ί) Κατάσταση, όπου φαίνονται αναλυτικά οι ενδοκοι¬ 
νοτικές παραδόσεις κάθε μήνα. Εις την κατάσταση αυτή 
αναγράφονται τα πλήρη στοιχεία κάθε πελάτη, τα στοι¬ 
χεία της φορτωτικής, η αξία των εμπορικών τιμολογίων 
πώλησης, και η αξία σε χονδρικές τιμές αγοράς. Εφόσον 
πρόκειται για εξαγωγές σε τρίτες χώρες θα αναγράφε¬ 
ται ο αριθμός του Ενιαίου Διοικητικού Εγγράφου (Δια¬ 
σάφηση) με τα οποία εξήχθησαν τα φάρμακα με τα ως 
άνω αναφερόμενα στοιχεία, 
ϋ) Αντίγραφα: 

α) Της περιοδικής Δήλωσης ΦΠΑ, και 
β) Του ανακεφαλαιωτικού πίνακα ενδοκοινοτικών πα¬ 
ραδόσεων του κάθε μήνα με το οποίο αιτούνται την 
επιστροφή του ΦΠΑ. 
ιϋ) Εκκαθαριστική δήλωση ΦΠΑ. 
ίν) Υπεύθυνη δήλωση του υπευθύνου της φαρμακα¬ 
ποθήκης εις την οποία να αναφέρεται ότι α) οι συ¬ 
ναλλαγές είναι πραγματικές και έχει καταβληθεί από 
την φαρμακαποθήκη ο πόρος 0,4% υπέρ ΠΦΣ και β) η 
φαρμακαποθήκη προμηθεύτηκε τα εξαγόμενα φάρμακα 
απευθείας από φαρμακευτικές επιχειρήσεις, ενώ ρητά 
αποκλείονται αγορές από φαρμακεία ή άλλη πηγή δι¬ 
αφορετική από τις παραπάνω αναφερόμενες. 

Εις την περίπτωση που μελλοντικά τροποποιηθεί η 
σχετική νομοθετική διάταξη, η οποία ορίζει τα δικαιολο- 
γητικά που υποβάλλονται εις τις ΔΟΥ για την επιστροφή 
του ΦΠΑ των εξαγωγών, αντιστοίχως θα τροποποιείται 
και η σχετική απόφαση του ΔΣ του ΠΦΣ. 

2. Οι αιτήσεις επιστροφής του πόρου με τα απαραί¬ 
τητα δικαιολογητικά από τις φαρμακαποθήκες θα υπο¬ 
βάλλονται προς τον ΠΦΣ το αργότερο έως το τέλος του 
5ου μήνα από την λήξη του εξαμήνου που αφορούν. Ει¬ 
δικότερα, για τις εξαγωγές του α' εξαμήνου κάθε έτους 
η αίτηση θα υποβάλλεται το αργότερο έως την 30η 


Νοεμβρίου του τρέχοντος έτους, για δε τις εξαγωγές 
του β' εξαμήνου κάθε έτους η αίτηση θα υποβάλλεται 
το αργότερο έως την 31η Μάίου του επομένου έτους. 

Προκειμένου να κριθεί το εμπρόθεσμο των αιτήσεων 
για επιστροφή του 0,4% ως αφετηρία θα λαμβάνεται η 
ημερομηνία που αναφέρεται στα φορτωτικά έγγραφα, 
τα οποία αποδεικνύουν την αποστολή των φαρμάκων 
στο άλλο κράτος - μέλος. 

Τα υποβλητέα δικαιολογητικά θα είναι τα πρωτότυπα 
αυτών ή επικυρωμένα αντίγραφα τούτων, επικυρωμένα 
από την εκδούσα αρχή, από οποιαδήποτε Διοικητική 
Αρχή, δικηγόρο ή συμβολαιογράφο (άρθρο 11 παρ. 2 
Ν. 2690/1999). 

Η εκκαθάριση και επιστροφή των παρακρατηθέντων 
εισφορών θα γίνεται εντός έξι (6) μηνών από την ημε¬ 
ρομηνία εμπρόθεσμης υποβολής της αιτήσεως και των 
νόμιμων δικαιολογητικών, και υπό την απαραίτητη προϋ¬ 
πόθεση ότι η αιτούμενη την επιστροφή φαρμακαποθήκη 
έχει εφοδιαστεί τα εξαχθέντα φάρμακα από νόμιμες 
πηγές. 

Η πιο πάνω απόφαση του ΔΣ του ΠΦΣ θα εφαρμόζεται 
για την επιστροφή του πόρου για τις εξαγωγές που θα 
λάβουν χώρα από την αρχή του επόμενου μήνα μετά 
την δημοσίευση της υπ’ αριθμόν 57408/14.6.2013 (ΦΕΚ 
Β' 1446/2013) αποφάσεως του Αναπληρωτή Υπουργού 
Υγείας, εις την Εφημερίδα της Κυβερνήσεως. 

Η από 15.11.2000 απόφαση του ΔΣ του ΠΦΣ (ΦΕΚ Β' 
794/25.6.2001) καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Ιουλίου 2013 

Ο Πρόεδρος του Δ.Σ. 

ΚΥΡΙΑΚΟΣ ΘΕΟΔΟΣΙΑΔΗΣ 

-♦- 

Αριθμ. 18415/8640 (4) 

Κατάργηση του Ν.Π.Δ.Δ «Πολιτιστικός Οργανισμός 

Δήμου Ιθάκης «Ο ΦΗΜΙΟΣ». 

Ο ΓΕΝΙΚΟΣ ΓΡΑΜΜΑΤΕΑΣ 

ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΠΕΛΟΠΟΝΝΗΣΟΥ, 
ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. τις διατάξεις: 

1.1. των άρθρων 1 περ. 19 225, 238, 280 περ. I και 283 
παρ. 1 και 4 του Ν. 3852/10 (Φ.Ε.Κ 87/Α/7-6-2010). 

1.2. του άρθρου 103 παρ. 1 του Ν. 3852/10 από τις 
οποίες ορίζεται ότι κάθε Δήμος μπορεί να συνιστά ή να 
έχει έως δύο (2) νομικά πρόσωπα δημοσίου δικαίου: ένα 
για τους τομείς αρμοδιοτήτων κοινωνικής προστασίας 
και αλληλεγγύης και παιδείας και ένα για τους τομείς 
πολιτισμού, αθλητισμού και περιβάλλοντος, όπως αυτοί 
προβλέπονται στο άρθρο 75 του ν. 3463/2006, όπως 
ισχύει. Εάν ο Δήμος διαθέτει κοινωφελή επιχείρηση τότε 
μπορεί να έχει έως ένα (1) νομικό πρόσωπο δημοσίου 
δικαίου. 

1.3.8 του Π.Δ/τος 139/10 (ΦΕΚ 232Α') «Οργανισμός της 
Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου». 

1.4.241 παρ. 3 και 5 του Ν. 3463/06 (Φ.Ε.Κ 114Α) «Κύρωση 
του Κώδικα Δήμων και Κοινοτήτων». 

1.5. 219 παρ. 5 του Ν. 3584/07 (Φ.Ε.Κ 143Α) σύμφωνα με 
το οποίο «Οι διατάξεις των παρ. 1 και 2 του παρόντος 

εφαρμόζονται, αναλόγως, και για το προσωπικό των 
δημοτικών καν κοινοτικών νομικών προσώπων δημοσίου 
δικαίου, που καταργούνται, και αναλαμβάνει ο οικείος 
Δήμος ή Κοινότητα απευθείας ή όχι την εκπλήρωση 
του σκοπού τους». 

1.6. 16 παρ. 2 του Ν. 4147/13 (Φ.Ε.Κ. 98Α/26-4-13) «Κύ¬ 
ρωση της από 31-12.12 Π.Ν.Π. Ρυθμίσεις κατεπειγόντων 
θεμάτων αρμοδιότητας των Υπουργείων Εσωτερικών, 
Εργασίας, Κοινωνικής Ασφάλισης και Πρόνοιας, Δημό¬ 
σιας Τάξης και Προστασίας του Πολίτη, της Γενικής 
Γραμματείας της Κυβέρνησης και του Υπουργού Επι¬ 
κράτειας και άλλες διατάξεις». 

2. Την υπ’ αριθ. 2092/09 (Φ.Ε.Κ 1266/τ. Β726-6-2009) 
απόφαση του Γενικού Γραμματέα της πρώην Κρατι¬ 
κής Περιφέρειας Ιονίων Νήσων περί «Συγχώνευση των 
Ν.Π.Δ.Δ. Πολιτιστικών Δραστηριοτήτων του Δήμου 
Ιθάκης: «Ο ΦΗΜΙΟΣ», «Ναυτικό Λαογραφικό Μουσείο 
Ιθάκης», «Δημοτική Πινακοθήκη Ιθάκης» και «Δημοτικό 
Ωδείο Ιθάκης» και σύσταση νέου Ν.Π. με την επωνυμία 
«Πολιτιστικός Οργανισμός Δήμου Ιθάκης Ο ΦΗΜΙΟΣ»». 

3. Την υπ’ αριθ. 41/11-2-2011 απόφαση του Δημοτικού 
Συμβουλίου του Δήμου Ιθάκης περί «Υποβολή αιτήμα¬ 
τος προς το Υπουργείο Εσωτερικών, Αποκέντρωσης και 
Ηλ. Διακυβέρνησης για τη διατήρηση του Πολιτιστικού 
Οργανισμού Δήμου Ιθάκης ο «ΦΗΜΙΟΣ»». 

4. Την υπ’ αριθ. οικ.36281/11 (Φ.Ε.Κ 1765 Β') απόφα¬ 
ση του Υπουργού Εσωτερικών περί διατήρησης του 
Ν.Π.Δ.Δ «Πολιτιστικός Οργανισμός του Δήμου Ιθάκης 
«Ο ΦΗΜΙΟΣ»». 

5. Το υπ’ αριθ. 5581/9-9-2013 έγγραφο του Δήμου Ιθά¬ 
κης με το οποίο μας απεστάλη η υπ’ αριθ. 199/2-9-2013 
απόφαση του Δημοτικού Συμβουλίου του Δήμου Ιθάκης 
περί «Κατάργησης του Ν.Π.Δ.Δ Πολιτιστικός Οργανισμός 
Δήμου Ιθάκης «Ο ΦΗΜΙΟΣ»», αποφασίζουμε: 

Την κατάργηση του Ν.Π.Δ.Δ με την επωνυμία «Πολι¬ 
τιστικός Οργανισμός Δήμου Ιθάκης «Ο ΦΗΜΙΟΣ»» του 
Δήμου Ιθάκης. 


Μετά τη κατάργηση του ανωτέρω Ν.Π.Δ.Δ, το προ¬ 
σωπικό που υπηρετεί σε αυτό, καθίσταται αυτοδικαίως 
προσωπικό του Δήμου Ιθάκης και θα ενταχθεί σε κενές 
οργανικές θέσεις ή σε συνιστώμενες προσωποπαγείς 
με την ίδια σχέση εργασίας, σύμφωνα με τις διατάξεις 
των άρθρων 10 και 219 του Ν. 3584/07 σε συνδυασμό με 
τις διατάξεις του άρθρου 254 του Ν. 3852/10. 

Από τη δημοσίευση της απόφασης κατάργησης η 
περιουσία του ανωτέρω Ν.Π.ΔΔ περιέρχεται στο Δήμο 
Ιθάκης. 

Από τη παρούσα απόφαση θα προκύψει δαπάνη στο 
προϋπολογισμό του Δήμου Ιθάκης οικ. έτους 2013 ύψους: 

• 4.575.00 € στον Κ.Α.Ε 15.6011 «Αποδοχές προσωπικού» 

• 1.050,00 € στον Κ.Α.Ε 15.6051 «Εργοδοτικές εισφορές» 

• 300,00 € στον Κ.Α.Ε 15.6122 «Δαπάνες Ο.Τ.Ε» 

• 5.700,00 € στον Κ.Α.Ε 15.6162 «Λοιπά έξοδα τρίτων» 

• 1.000,00 € στον Κ.Α.Ε 15.627 «Υδρευση-Φωτισμός- 
Καθ/τα» 

• 23.700,00 € στον Κ.Α.Ε 15.6471 «Αμοιβές καλλιτεχνι¬ 
κών σχημάτων-αμοιβές μη επιτηδευματιών». 

Οι υπηρεσίες του καταργηθέντος, με τη παρούσα 
Ν.Π.Δ.Δ, θα παρέχονται από το Δήμο Ιθάκης από την 
ημερομηνία κατάργησής του, δηλαδή της δημοσίευσης 
της απόφασης κατάργησης στο Φ.Ε.Κ. Για το σκοπό 
αυτό η αντίστοιχη οργανική μονάδα στην οποία θα 
λειτουργεί αυτοτελώς η δομή είναι το Αυτοτελές Γ ρα¬ 
φείο Κοινωνικής Προστασίας, Παιδείας και Πολιτισμού, 
σύμφωνα με τον Οργανισμό Εσωτερικής Υπηρεσίας του 
Δήμου Ιθάκης (ΦΕΚ 163 Β730-1-13). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 2 Οκτωβρίου 2013 

Ο Γ ενικός Γ ραμματέας 
Αποκεντρωμένης Διοίκησης 
ΕΜΜΑΝΟΥΗΛ ΑΓΓΕΛΑΚΑΣ 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



ΚΑΠ0ΔΙΣΤΡΙ0Υ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 










